अब चुनावी खर्च समेत पार्टी को मिलने वाले फंड की जानकारी अपलोड करनी होगी
Election Commission Launches Portal for Political Parties - इलेक्शन कमीशन (EC) ने सोमवार को एक ऑनलाइन पोर्टल लॉन्च किया है। सभी पार्टियों को अब अपने वित्तीय विवरण, चुनाव खर्च सहित पार्टी को मिलने वाले फंड की जानकारी इस पोर्टल पर देनी होगी
इलेक्शन कमीशन (EC) ने सोमवार को एक ऑनलाइन पोर्टल लॉन्च किया है। सभी पार्टियों को अब अपनी फाइनेंशियल डिटेल (आय-व्यय का लेखा जोखा), चुनाव खर्च सहित पार्टी को मिलने वाले फंड की जानकारी इस पोर्टल पर देनी होगी।
इस पोर्टल का मकसद इलेक्सन प्रोसेस को और भी ज्यादा पारदर्शी करना है।
एक साल पहले से पोर्टल पर काम चल रहा था
मीडिया रिपोर्ट्स के मुताबिक, चीफ इलेक्शन कमीशनर राजीव कुमार बीते एक साल से इस पोर्टल के आइडिया पर काम कर रहे थे। यह पोर्टल इलेक्शन कमीशन की 3C रणनीति का हिस्सा है।
इसके तहत राजनीतिक फंडिंग और खर्च में पारदर्शिता और जवाबदेही मजबूत रखने के लिए 3C यानी क्लीन अप (सफाई), क्रेकडाउन (अवैध फंडिंग पर कार्रवाई) और (कॉम्पलायंस) नियमों को फॉलो करना शामिल है।
फाइनेंशियल डिटेल क्यों नहीं दी, इसका कारण बताना होगा
इस पोर्टल पर जो राजनीतिक पार्टियां अपनी फाइनेंशियल डिटेल नहीं पेश करेंगी, उन्हें इसका लिखित में कारण बताना होगा। साथ ही CD और पैन ड्राइव के साथ तय फॉर्मेट में रिपोर्ट फाइल करनी होगी। EC सभी दलों की रिपोर्ट को ऑनलाइन पब्लिश करेगी।
EC ने इसे लेकर सभी राजनीतिक दलों को पत्र लिखा है। जॉइंट डायरेक्टर अनुज चांडक ने पत्र में बताया कि इस पोर्टल को लॉन्च करने के पीछे पारदर्शिता के अलावा दो और मकसद हैं।
पहला, राजनीतिक दलों को फिजिकल फॉर्म में फाइनेंशियल डिटेल देने में हो रही दिक्कत। दूसरा, फाइनेंशियल रिपोर्ट को समय पर फाइल करना। उन्होंने बताया कि पोर्टल पर राजनीतिक दलों के ऑफिशियल रिप्रजेंटेटिव्स के नंबर फीड हैं। रिपोर्ट फाइल करने के लिए उन्हें समय-समय पर रिमाइंडर भेजे जाएंगे। 
जनप्रतिनिधि कानून के तहत चुनाव आयोग को डिटेल देना जरूरी 
जन प्रतिनिधि कानून, 1951 के तहत EC को सभी राजनीतिक दलों को समय-समय पर फाइनेंशियल डिटेल देनी होती है।
इलेक्शन कमीशन से जुड़ी यह खबर भी पढ़ें...
चुनाव आयोग का निर्देश- लोकसभा चुनाव की तैयारियों में जुटा प्रशासन, 11 विधानसभा में मुलाजिमों को दी जाएगी ट्रेनिंग
चुनाव आयोग (EC) से निर्देश के बाद प्रशासन लोकसभा चुनाव की तैयारियों में जुट गया है। सभी 11 विधानसभा में मुलाजिमों को चुनाव के बारे में ट्रेनिंग दी जाएगी। अफसर मुलाजिमों को शांति पूर्वक चुनाव कराने के बारे में जानकारी देंगे। पूरी खबर पढ़ें...